ຕຳຫລວດຜິວຂາວ ຍິງ ໄວລຸ້ນຜິວດຳບໍ່ມີອາວຸດ ຕາຍ ໃນລັດ Wisconsin
ການ​ຍິງ​ສັງຫານ ຊາຍໜຸ່ມ​ອາ​ເມຣິກັນ​ ເຊື້ອສາຍອາ​ຟຣິກາ ທີ່​​ບໍ່​ມີ​ອາວຸດ​ຕິດ​ໂຕຄົນ​ໜຶ່ງ ​ໂດຍຕຳຫລວດຜິວ​ຂາວ​ຄົນໜຶ່ງ ໄດ້​ກໍ່​ໃຫ້​ເກີດ​ມີ ການ​ເດີນຂະ​ບວນ​ປະ​ທ້ວງ ​ຂຶ້ນຫຼາຍ​ແຫ່ງ.
ຜູ້ບັນຊາການກົມຕຳຫລວດ ເມືອງ Madison ລັດ Wisconsin ຢູ່ທາງພາກເໜືອສະຫະລັດ ໄດ້ຮຽກຮ້ອງໃຫ້ປະຊາຊົນຢູ່ໃນຄວາມ ສະຫງົບ ຫຼັງຈາກມີການຍິງສັງຫານ ຊາຍໜຸ່ມອາເມຣິກັນເຊື້ອສາຍ ອາຟຣິກາທີ່ບໍ່ມີອາວຸດຕິດໂຕຄົນໜຶ່ງ ໂດຍຕຳຫລວດຜິວຂາວຄົນ ໜຶ່ງ ຊຶ່ງໄດ້ກໍ່ໃຫ້ເກີດມີການເດີນຂະບວນປະທ້ວງຂຶ້ນ ຫຼາຍແຫ່ງ ຜູ້ບັນຊາການກົມຕຳຫລວດ ເມືອງ Madison ທ່ານ Mike Koval ເວົ້າວ່າ ທ່ານ Koval ກ່າວອີກວ່າ ຕຳຫລວດຜູ້ທີ່ຍິງທ້າວ Tony Robinson ໄວ 19 ປີ ຢູ່ໃນເຮືອນ apartment ຂອງລາວ ເມື່ອຕອນຄືນວັນສຸກຜ່ານມານັ້ນ ໄດ້ຖືກພັກການແລ້ວ ໃນລະຫວ່າງ ລໍຖ້າການສືບສວນສອບສວນ ຜູ້ບັນຊາການກົມຕຳຫລວດ ກ່າວວ່າ ຕຳຫລວດ Matt Kenny ໄດ້ໄປຍັງເຮືອນ apartment ຂອງທ້າວ Tony Robinson ໃນການສະໜອງຕອບຄຳຮຽກຮ້ອງຂໍ ຄວາມຊ່ວຍເຫຼືອສຸກເສີນທາງໂທລະສັບ  ແລະໄດ້ຍິນສຽງດັງວຸ້ນວາຍເກີດຂຶ້ນ ຢູ່ໃນເຮືອນຂອງທ້າວ Tony ຕຳຫລວດ Kenny ໄດ້ພັງປະຕູເຂົ້າໄປໃນເຮືອນຂອງທ້າວ Tony ແລະໄດ້ ຖືກ ທ້າວ Tony ທຳຮ້າຍ ຊຶ່ງໄດ້ບັງຄັບໃຫ້ຜູ້ກ່ຽວຊັກປືນ ອອກມາຍິງທ້າວ Tony